ແຂວງເຊີນລາ ສສ ຫວຽດນາມມອບທຶນກໍ່ສ້າງໂຮງຮຽນປະຖົມ ມູນຄ່າ 5 ຕຶ້ດົງ
ໃນໂອກາດສະຫາຍ ຮວາງ ວັນເຈີດ ເລຂາພັກແຂວງ ປະທານສະພາປະຊາຊົນແຂວງ ເຊີນລາ, ພ້ອມດ້ວຍຄະນະໄດ້ຢ້ຽມຢາມ ແລະ ເຮັດວຽກຢູ່ແຂວງ ໄຊຍະບູລີ, ໃນລະຫວ່າງວັນທີ 3-5 ຕຸລານີ້ ສະຫາຍ ຮວາງ ວັນເຈີດ ເລຂາພັກແຂວງເຊີນລາ ສສ ຫວຽດນາມ ໄດ້ມອບທຶນຈຳນວນ 5 ຕຶ້ດົງ ແກ່ແຂວງ ໄຊຍະບູລີ,
ເພື່ອນຳໃຊ້ເຂົ້າໃນການກໍ່ສ້າງໂຮງຮຽນປະຖົມບ້ານແກ້ງ ເມືອງ ແລະ ແຂວງ ໄຊຍະບູລີ, ໂດຍໃຫ້ກຽດກ່າວຮັບຂອງສະຫາຍ ພົງສະຫວັນ ສິດທະວົງ ກຳມະການສູນກາງພັກ ເລຂາພັກແຂວງ ເຈົ້າແຂວງ ໄຊຍະບູລີ, ໃນໂອກາດດຽວກັນນີ້ທັງສອງແຂວງຍັງໄດ້ຮ່ວມກັນລົງມນາມເຊັນບົດບັນທຶກການພົບປະລະຫວ່າງຄະນະຜູ້ແທນຂັ້ນສູງແຂວງ ໄຊຍະບູລີ ສປປ ລາວ ແລະ ຄະນະຜູ້ແທນຂັ້ນສູງແຂວງ ເຊີນລາ ສສ ຫວຽດນາມ, ຢູ່ທີ່ຫ້ອງປະຊຸມຫ້ອງວ່າການປົກຄອງແຂວງ ໄຊຍະບູລີ, ໃນວັນທີ 4 ຕຸລາ 2016 ໃຫ້ກຽດລົງນາມເຊັນບົດບັນທຶກຕາງໜ້າແຂວງ ໄຊຍະບູລີ ສປປ ລາວ ໂດຍແມ່ນສະຫາຍ ນາງ ບຸນພັກ ອິນທະປັນຍາ ຮອງເຈົ້າແຂວງ ໄຊຍະບູລີ, ແຂວງ ເຊີນລາ ໂດຍແມ່ນສະຫາຍ ນາງ ທິ ຊວານ ຮອງປະທານຄະນະກຳມະການປະຊາຊົນ, ມີບັນດາກຳມະການຂອງສອງແຂວງເຂົ້າຮ່ວມເປັນສັກຂີພີຍານ.
ເນື້ອໃນບົດບັນທຶກໄດ້ລະບູວ່າທັງສອງແຂວງຈະສຶບຕໍ່ອຳນວຍຕາມຄວາມສະດວກໃຫ້ບັນດາຫົວໜ່ວຍທຸລະກິດແຂວງ ເຊີນລາ ເກັບກຳຂໍ້ມູນການຜະລິດເພື່ອສະໜອງແນວພັນພຶດ, ພໍ່ພັນ, ແມ່ພັນສັດລ້ຽງ, ພ້ອມທັງພົວພັນຮ່ວມມືກັບຫົວໜ່ວຍທຸລະກິດ ແຂວງ ໄຊຍະບູລີໃຫ້ຫຼາຍຂຶ້ນ, ເພີ່ມທະວີການຮ່ວມມືມິດຕະພາບ, ສົ່ງເສີມການຄ້າການໂຄສະນາຜົນສຳເລັດ, ຂອງບັນດາຫົວໜ່ວຍທຸລະກິດຂອງສອງແຂວງ ໄຊຍະບູລີ-ເຊີນລາ, ເຂົ້າຮ່ວນການວາງສະແດງສິນຄ້າຕະຫຼາດນັດເຊິ່ງກັນ ແລະ ກັນ, ເພື່ອເປັນການໂຄສະນາຂາຍຜະລິດຕະພັນທ້ອງຖີ່ນ, ທັງສອງຝ່າຍຈະສືບຕໍ່ຮ່ວມມືກໍ່ສ້າງຊັບພະຍາກອນມະນຸດຕາມແຜນປີຂອງແຂວງ ເຊີນລາ ສົກ 2017-2018 ແຂວງ ເຊີນລາຈະຮັບເອົານັກຮຽນແຂວງ ໄຊຍະບູລີ, ຈຳນວນ 20 ນ້ອງໄປຮຽນຕໍ່ທີ່ແຂວງ ເຊີນລາພາຍໃຕ້ທຶນການຊ່ວຍເຫຼືອຂອງແຂວງ ເຊີນລາ, ໃນນີ້ຮຽນຕໍ່ລະບົບຊັ້ນກາງມີ 2 ທຶນ, ຊັ້ນສູງ 8 ທຶນ ແລະ ປະລິຍາຕີ 10 ທຶນ, ພ້ອມທັງເປີດກວາງການຮຽນດ້ວຍທຶນສ່ວນຕົວໃນສະຖາບັນການສຶກສາຂອງແຂວງ ເຊີນລາ, ເພີ່ມທະວີການແລກປ່ຽນບົດຮຽນດ້ານສີລະປະວັນນະຄະດີວັດທະນະທຳ, ພ້ອມດຽວກັນນີ້ທັງສອງແຂວງຕ້ອງປະຕິບັດແນວທາງການຕ່າງປະເທດປະສານສົມທົບຕ້ານ ແລະ ສະກັດກັ້ນການລຳລຽງຢາເສດຕິດຜ່ານຊາຍແດນບົນພື້ນຖານບົດບັນທຶກການຮ່ວມືທີ່ກະຊວງປ້ອງກັນຊາດ-ປ້ອງກັນຄວາມສະຫງົບຂອງສອງຊາດໄດ້ລົງນາມຮ່ວມກັນ. ໂດຍລວມແລ້ວໃນສົກປີ 2014-2016 ແຂວງ ເຊີນລາ ໄດ້ຮັບນັກຮຽນຈຳນວນ 58 ນ້ອງໄປຮຽນວິຊາຊີບໂດຍທຶນຊ່ວຍເຫຼືອ ແລະ ທຶນສວນຕົວ, ໃນນີ້ມີ 47 ນ້ອງໄດ້ທຶນຊ່ວຍເຫຼືອຂອງແຂວງ ເຊີນລາ ແລະ 9 ນ້ອງແມ່ນທຶນສ່ວນຕົວ, ນອກຈາກປະກອບສ່ວນເຂົ້າໃນແຜນຍຸດທະສາດການພັດທະນາຊັບພະຍາກອນມະນຸດໃນໄລຍະຍາວນານແລ້ວ, ແຂວງ ເຊີນລາຍັງໄດ້ເປີດການບຳລຸງພາສາຫວຽດນາມ, ໃຫ້ພະນັກງານ 8 ແຂວງພາກເໜືອ, ໃນນັ້ນແຂວງ ໄຊຍະບູລີ ກໍ່ມີ 5 ສະຫາຍ ໄດ້ເຂົ້າບຳລຸງຮ່ຳຮຽນເປັນໄລຍະ 3 ເດືອນ.
ສິ່ງດັ່ງກ່າວມານັ້ນແມ່ນສະແດງເຖິງສາຍພົວພັນອັນໜັ້ກແໜ້ນຂອງສອງພັກ, ສອງລັດຖະບານ, ເວົ້າລວມເວົ້າສະເພາະກໍ່ຄື: ແຂວງ ໄຊຍະບູລີ ແລະ ແຂວງ ເຊີນລາ, ດ້ວຍມິດຕະພາບອັນຍິ່ງໃຫ່ຍ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ 2 ຊາດລາວຫວຽດນາມ ໄຊຍະບູລີ-ເຊີນລາ ທີ່ສວຍສົດງົດງາມ ແລະ ໝັ້ນຄົງຂະໜົງແກ່ນຊົ່ວກາລະນານ. ຂ່າວ: ບຸນທີ